**A FILOZÓFIAI PRAXIS ELMÉLETE ÉS GYAKORLATA**

**előadó: Nemes László**

A kurzus célja, hogy bevezetést nyújtson a *filozófiai praxis* elmúlt évtizedekben kibontakozó, világszerte egyre növekvő népszerűségre szert tevő területébe. A kurzus során áttekintjük a filozófiai praxis fogalmát, kialakulását, alkalmazási területeit és a mögötte meghúzódó elméleti előfeltevéseket. Az érdeklődő hallgatók emellett a gyakorlatban is elsajátíthatják a filozófiai tanácsadás, a gyerekfilozófia, a szókratészi dialógus és a filozófiai kávéház működtetéséhez szükséges készségeket.

**minimális létszám: 10 fő**

**A kurzus tematikája:**

1. hét: A filozófiai praxis fogalma

2. hét: A filozófia mint életmód

3. hét: Az életvezetési tanácsadás antik filozófiai hagyománya

4. hét: A filozófia terápiás felfogása: filozófia és orvoslás

5. hét: A filozófia mint vigasztalás

6. hét: Életmód-filozófiák az újkorban és napjainkban

7. hét: A modern filozófiai praxis kialakulása és módszerei

8. hét: A szókratészi párbeszéd fogalma és módszere

9. hét: A gyerekfilozófia (filozófia gyerekekkel) alapelvei és gyakorlata

10. hét: A filozófiai tanácsadás/konzultáció formái és módszerei

11. hét: Filozófiai praxis az egészségügyben: filozófiai tanácsadás és klinikai etikai konzultáció

12. hét: A filozófiai kávéház kibontakozása és módszerei

13-14. hét: A filozófiai praxis gyakorlati készségeinek elsajátítása

Értékelés: a jegyadás feltétele az órákon való aktív részvétel (maximum hiányzás: 3 alkalom); gyakorlati készségek elsajátításáról való számadás vagy a témákhoz kapcsolódó rövid esszé írása

**Magyar nyelvű irodalom (kötelező és ajánlott):**

Hadot, Pierre: *A lélek iskolája. Lelkigyakorlatok és ókori filozófia.* 2010, Kairosz, Budapest

Foucault, Michel: *A szexualitás története* *III. Törődés önmagunkkal*. 2001, Atlantisz, Budapest

Foucault, Michel: Megírni önmagunkat. In: *Nyelv a végtelenhez*. 1999, Latin Betűk, Debrecen. 331-343.

Shusterman, Richard: *Pragmatista esztétika: a szépség megélése és a művészet újragondolása* (részletek) 2003, Kalligram, Budapest

Bakos Gergely (szerk.): *Teória és praxis között, avagy a filozófia gyakorlati arcáról* (részletek) 2011, L’Harmattan, Budapest

Kovács József: A filozófiai tanácsadás. In: Kopp Mária (szerk.): *Magyar lelkiállapot 2008*. 2008, Semmelweis, Budapest, 88–104.

Sárkány Péter: A szókratészi párbeszéd mint az etikai személyiségképzés modellje. *Vigília* 2012/7. 489-494.

Marcus Aurelius: *Elmélkedései* (részletek)

Seneca *összes művei* I-II. (részletek)

Platón: Euthüphrón, Lakoma, Védőbeszéd

Nemes László: A filozófiai kávéház és a nyilvános filozofálás európai hagyománya. *Nagyerdei Almanach*, 2012 (3) 4, 2012/1 1-37.

Nemes László: A test és a lélek gyógyítói: orvoslás és filozófiai terápia az ókortól napjainkig *Nagyerdei Almanach*, 2012 (3) 5, 2012/2. 1-13.

Nemes László: Filozófiai praxis az egészségügyben. *LAM,* 2012 (22) 8-9. 550-557.

Nemes László: A nyilvános értelmiségi és a filozófiai praxis. In: Antal Éva és Valastyán Tamás (szerk.): *Kritikai mintázatok: Tanulmánykötet Angyalosi Gergely 60. születésnapjára*. 2013, Debreceni Egyetemi Kiadó, 246-264.

*Gyermekfilozófia: szöveggyűjtemény I-II*. 1997, Korona Nova, Budapest (részletek)

de Botton, Alain: *A filozófia vigasza*. 2005, Európa, Budapest

Phillips, Christopher: *Szókratész-kávéház: egy csésze friss filozófia.* 2010, Laurus, Győr

Marinoff, Lou: *A Tao ereje: a derű útja.* 2012, Mérték, Budapest

Gill, Christopher: A filozófiai terápia mint preventív pszichológiai orvoslás (kéziratos fordítás)

Lahav, Ran: 5 kérdés a Filozófiai Praxisról (kéziratos fordítás)